Comunicat de presă

Au început înscrierile pentru ediția estivală a cursului de Comunicare si Televiziune

Începând cu luna iulie, tinerii începând cu 11 ani sunt așteptați să participe la provocarea lansată de Asociația Angels Organization în parteneriat cu Nicoleta Pavel, Televiziune Arad și Radio Arad 99,1 Fm, care constă într-un curs de Comunicare și Televiziune.

Este a V-a ediție, iar rezultatele absolvenților care au participat la acest curs, sunt notabile, unii dintre aceștia având deja activitate la radio si televiziune, în cadrul emisiunilor, evenimentelor sau prin interviurile realizate.

Cei care se vor înscrie la acest proiect vor studia despre tainele din spatele micului ecran, direct din studioul Televiziunii Arad, având-o ca ghid pe bine-cunoscuta Nicoleta Pavel, realizator Tv cu o experiență în domeniu de 17 ani.

Planificarea didactică cuprinde și: imaginea în televiziune, statutul persoanelor publice, rolurile prezentatorului și ale realizatorului de emisiuni de știri, principii ale filmării, montajul și editarea.

Cursul va începe din luna iulie și va avea o durată de 2 luni, fiind împărțit pe module de câte două ore săptămânale, fiind organizat pe două grupe de vârstă: 11-13 ani, respectiv divizia tinerilor începând cu vârsta de 14 ani.

Inscrieri şi informații suplimentare: 0758654014